Notat

Til	                        	
Ordinære medlemmer:
Viserektor Inga Bostad
Studiedekan Aud V. Tønnessen, TF
Studiedekan Finn Arnesen, Jus
Studiedekan Britt Ingjerd Nesheim, Med.fak.
Studiedekan Gro Bjørnerud Mo, HF
Studiedekan Annik Myhre, MN
Studiedekan Morten Rykke, OD
Dekan Asbjørn Rødseth, SV
Studiedekan Doris Jorde, UV
Professor Kirsten Hofgaard Lycke, FUP
Senterleder Bente Herstad, SUM
Anders Kråkenes, Studentparlamentet
Marie Lund Alveberg, Studentparlamentet
Thomas André Syvertsen, Studentparlamentet

Varmedlemmer:
Førsteamanuensis Arne Skodvin (vara for Lycke)
Professor Harriet Bjerrum Nielsen (vara for Herstad)
Ola Buxrud (vara for Kråkenes)
Benjamin E. Jonsrud (vara for Alveberg)
Turid Astrid Reksten (vara for Syvertsen)
		
Fra: studiedirektør Monica Bakken, seniorkonsulent Finn Ragnar Berger, tlf. 22 85 62 05
Kopi: 
seksjonssjef Bente Ringlund, seksjonssjef Torbjørn Grønner, seksjonssjef Guri Vestad, Anne Bergfall, fakultetenes studieadministrasjon

INNKALLING TIL MØTE 2-07 I UNIVERSITETETS STUDIEKOMITE TORSDAG 1. FEBRUAR 2007 KL 12.15 – 15.00 I KOLLEGIEROMMET, ADMINISTRASJONSBYGGET, 10. ET.

Orienteringssaker
O-sak 1	Seminar om evaluering av kvalitet i utdanning og undervisning, 23. april
J.nr.: 
23. april vil fagområdet for universitetspedagogikk (FUP) i ÑÇ²©ÓéÀÖ¹ÙÍø_ÑÇ²©ptÊÖ»ú¿Í»§¶ËµÇÂ¼ med Studieavdelingen invitere vitenskapelig ansatte på instituttnivå til et dagsseminar om Evaluering av kvalitet i utdanning og undervisning.
Målet med seminaret er å synliggjøre de vitenskapelig ansattes rolle i evaluering av kvalitet i undervisning og utdanning slik at de både kan bidra aktivt og ha nytte av prosessene.
Utgangspunkt for seminaret er at Kvalitetssystemet er implementert, men for mange vitenskapelig ansatte er det uklart hvordan et slikt system kan bidra positivt i studieplanlegging og gjennomføring av undervisning.  Seminaret vil ikke fokusere på selve systemet som helhet, men på hvilke muligheter som finnes for den enkelte ansatte.
	
O-sak 2	Orientering om studiestartundersøkelsen H-06
J.nr.: 
Alle nye studenter som fikk opptak til Universitetet i Oslo i hovedopptaket gjennom Samordna opptak sommeren 2006 fikk tilsendt en invitasjon til å være med å evaluere studiestart ved UiO. 
Evalueringen fokuserte på:
- Informasjon til nye studenter
- Studiestart på studieprogrammene 
- Andre tiltak som velkomstseremoni, fadderordningen osv. 
Svarfristen var 15. september

Se også følgende lenke;
http://www.admin.uio.no/sta/studiestart.html
	
O-sak 3	Referat fra møte i Læringsmiljøutvalget (LMU)
Det har ikke vært møte i LMU siden forrige møte i Studiekomiteen.

Diskusjonsssaker
D-sak 1	Høring om bevaring av eksamensbesvarelser i universitetssektoren
J.nr.:06/15987
I forbindelse med denne høringen ber vi også Studiekomiteen om se på noen av de prinsipielle vurderinger som ligger til grunn for forståelsen av universitetsstudier.  Disse vurderingene er det som gir grunnlag for vurderingen av hvorvidt eksamensbesvarelser skal bevares eller kasseres for framtiden.
Følgende spørsmål er det av interesse å få avklart;
-	Synes studiekomiteen at en kassasjon (destruering) av alle besvarelser på 100 og 200 nivået er en riktig avgjørelse?
-	Ønsker studiekomiteen å dokumentere Mastergradsoppgaven eller Mastergradsprogrammet?
-	Synes Studiekomiteen at det er Arkivverket som bør være oppbevaringsinstans for hovedoppgaver og mastergradsoppgaver?
-	Synes studiekomiteen at helheten av doktorgradsprogrammet eller bare avhandlingen skal dokumenteres for ettertiden?
-	Synes Studiekomiteen at samtlige doktorgrader skal avleveres til Arkivverket?
-	Synes Studiekomiteen at refuserte doktoravhandlinger skal bevares for ettertiden?
	
D-sak 2	Kandidatundersøkelser
J.nr.: 07/1150
Ifølge årsplanen for 2007 skal alle fakulteter gjennomføre eller ha planlagt gjennomført en kandidatundersøkelse for sine studier i løpet av året. Det er ulikt hvorvidt fakultetene tidligere har erfaring med hensyn til gjennomføring av slike undersøkelser. Det er ønskelig med en diskusjon i Studiekomiteen som ser på hensikten med undersøkelsene, hvordan disse 

skal gjennomføres og hvordan informasjonen fra undersøkelsene skal håndteres. 

Studiekomiteen bes diskutere 
•	Hva er fagmiljøenes behov for kandidatundersøkelser?
•	Hva slags informasjon forventes fra kandidatundersøkelsene?
•	Hvordan skal denne informasjonen brukes?
•	Skal Studieavdelingen koordinere kandidatundersøkelsene for UiO? 
•	Kan profesjonsforeningenes undersøkelser erstatte egne undersøkelser? 
•	Hvem er "kandidatene"?
•	Hva slags frekvens bør det være på slike undersøkelser framover? 

Vedtakssaker
V-sak 1	Opptaksregler for innpassingsopptak av reseptarer
J.nr.: 

DOKUMENTER ETTERSENDES
	
V-sak 2	Opprettelse av emnegruppe på 60 studiepoeng i kommunikasjon og kultur innenfor Lektor- og adjunktprogrammet
J.nr.: 05/1115

Programrådet for Lektor- og adjunktprogrammet (LAP) ønsker å opprette en emnegruppe på 60 studiepoeng i Kommunikasjon og kultur. 

Fra og med høsten 2006 er det opprettet et nytt fag i videregående skole. Faget har fått navnet Kommunikasjon og kultur og består av tre programfag på 140 årstimer hver. Da det pr. i dag ikke finnes noen lærerutdanning i dette faget ved UiO, og det sannsynligvis vil oppstå etterspørsel etter lærere i faget, ønsker Institutt for lingvistiske og nordiske studier (ILN) å tilby LAP-studenter en 60-gruppe som kan gi undervisningskompetanse i Kommunikasjon og kultur. 60-gruppen er satt sammen av fem emner som det allerede undervises i ved ILN, samt ett emne fra Institutt for filosofi, idé- og kunsthistorie og klassiske språk (IFIKK). Faglig sett er det godt samsvar mellom beskrivelsen av kompetansemålene i skolefaget Kommunikasjon og kultur og det faglige innholdet i disse emnene.
De foreslåtte emnene i emnegruppen Kommunikasjon og kultur er eksisterende emner ved IFIKK og ILN og vil således ikke medføre vesentlige endringer knyttet til økonomi, bemanning og lokaliteter  

Forslag til vedtak: 
Studiekomiteen anbefaler rektor å opprette Kommunikasjon og kultur som emnegruppe på 60 studiepoeng innenfor Lektor- og adjunktprogrammet fra og med høstsemesteret 2007.
	
V-sak 3	Fastsettelse av møter i Studiekomiteen høsten 2007

For å søke å kvalitetssikre saksforberedelsen av saker som skal til Studiekomiteen er det ønskelig å allerede på dette tidspunkt også å fastsette møtedatoene for høstsemesteret 2007.

Forslag til vedtak:
Torsdag 23. august 2007, kl. 12.15 – 15 (hvis aktuelt)
Torsdag 27. september 2007, kl. 12.15 – 15
Torsdag 1. november 2007, kl. 12.15 – 15
Torsdag 29. november 2007, kl. 12.15 - 15

Sted vil bli kunngjort på et senere tidspunkt.	

Eventuelt

25. januar 2006

Monica Bakken
studiedirektør

										Finn Ragnar Berger
										seniorkonsulent